Heimildamynd um Sveinbjörn í Hafnarhúsinu Næstkomandi fimmtudagskvöld verður sýnd heimildamynd um Sveinbjörn Beinteinsson allsherjargoða , í Hafnarhúsinu í Reykjavík . Sveinbjörn var skáld , kvæða - og fræðimaður . Hann bjó lengst af á Draghálsi í Svínadal en var þjóðþekktur einstaklingur og eftir hann liggja nokkrar ljóðabækur auk bókarinnar Bragfræði og háttatal sem er undirstöðurit kvæðamanna . Í tilkynningu segir að Sveinbjörn hafi litið á náttúruna sem lifandi veru og að hann hafi viljað að menn lifðu í jafnvægi við náttúruöflin . Sveinbjörn vildi virkja íslenska þjóðmenningu og þá fornu siði og þann arð sem okkur var gefinn af gengnum kynslóðum . Sveinbjörn var einn af stofnfélögum Ásatrúarfélagsins og allsherjargoði frá upphafi til dánardags árið 1993 . Sýningin í Hafnarhúsinu hefst kl. 20 og er aðgangur ókeypis .